Ur bodad kenurzhiañ anvet « Frankiz-Ingalded evit hor yezhoù » emeur o paouez krouiñ. A-benn un nebeud deizioù e c’halvo ar bodad-se war ar bolitikourien war ar renk evit dont da brezidant ar Republik pe evit dont da gannidi, dezho d’en em ouestlañ da zegas kemmoù d’ar Vonreizh c’hall evit ma vefe anavezet liesseurted ar sevenadurioù e Frañs ha da beurwiriekaat an testennoù etrebroadel a warant, sañset, ar gwirioù-se.